United Buddy Bears

En **Buddy Bear** er en malt full-skala bjørneskulptur i glassfiber som opprinnelig ble utviklet i Berlin. Hver bjørn er individuelt malt. Den første Buddy Bear-skulpturen ble skapt av initiativtakerne Klaus og Eva Herlitz, i samarbeid med skulptøren Roman Strobl i 2001.

De to konseptene, *Buddy Bear* og *United Buddy Bears*, står for to forskjellige typer av aktivitet. *Buddy Bears* er et byarrangement og kan sammenlignes med andre tilsvarende internasjonale kunstprosjekter som bringer nytt liv til offentlige steder. *United Buddy Bears*, på den annen side, handler om budskapet deres - et budskap om fred, internasjonal forståelse og toleranse mellom forskjellige nasjoner, kulturer og religioner i verden.

## Buddy Bears i Berlin
Det hele startet med *Buddy Bear Berlin Show* i 2001. Rundt 350 bjørner ble malt av ulike artister og deretter plassert ut som dekorative elementer på gatene i sentrum av Berlin. Bjørnene som inngikk i utstillingen hadde fire ulike design - en sto på alle fire labber, en sto på to ben, en sto på hodet og en som satt. Etter at utstillingen var over ble mange av bjørnene solgt på auksjon til inntekt for ulike hjelpeorganisasjoner for barn. I dag finner man disse berlinske bjørnene bare på privat eiendom, som for eksempel foran hoteller og ambassader, samt i foajeen til ulike kontorbygninger.

## United Buddy Bears
United Buddy Bears er et internasjonalt kunstprosjekt med mer enn 140 bjørner i fiberglass. De to meter høye bjørnene representerer over 140 av landene som er med i FN. Under mottoet «Vi må bli bedre kjent med hverandre, for det gjør at vi forstår hverandre litt bedre, stoler litt mer på hverandre og kan leve sammen på en litt mer fredelig måte» («We have to get to know each other better, it makes us understand one another better, trust each other more, and live together more peacefully»), oppfordrer bjørnene til toleranse, internasjonal forståelse og representerer ideen om at ulike nasjoner og kulturer kan leve i fred og harmoni. Bjørnene står hånd i hånd i en fredelig sirkel.

En viktig forutsetning for dette internasjonalt samlende prosjektet er å velge kunstnere fra de enkelte landene - slik at sirkelen gjenspeiler mangfoldet av kulturer i *en verden*. Når man ser på en bjørn lærer man om kulturen, historien, befolkningen og landskapet til det enkelte landet - uansett om det er stort eller lite. Sirkelen av bjørner har derfor utviklet seg til å bli en plattform for selv de minste og fattigste landene i verden som veldig ofte blir oversett. Plutselig er de på linje med større og ofte rike nasjoner.

På verdensturneen deres fremmer «United Buddy Bears» fred, kjærlighet, toleranse og internasjonal forståelse. Sirkelen endres hver gang utstillingen kommer til en ny by. Det er ikke bare på grunn av lokale forhold, men også fordi bjørnene stadig endrer rekkefølge – de settes nemlig opp alfabetisk i henhold til vertslandets språk. Dette fører alltid til nye og noen ganger veldig interessante politiske situasjoner.

Det er alltid gratis adgang til utstillingene. Dette gjør at mange skoleklasser kan besøke utstillingene om morgenen, som en del av undervisningen deres, for å utforske og lære seg mer om de fem kontinentenes kultur, historie, landskap, økonomi og musikk på en morsom måte. Siden den første utstillingen har mer enn 45 millioner mennesker i verden beundret de fargerike bjørnene.

I hver av byene de er innom støttes utstillingene av regjeringen, utenriksdepartementet, borgermesteren og UNICEF. Statsoverhoder som for eksempel den japanske statsministeren, Junichiro Koizumi, den tyske presidenten, Horst Köhler, samt UNICEF-ambassadører som Peter Ustinov, Jackie Chan, Christiane Hörbiger, Mia Farrow, Iris Berben og Ken Done har åpnet slike utstillinger rundt om i verden. Skuespillerinnen Dennenesch Zoudé er spesialambassadør for United Buddy Bears.

### Utstillingsbyer
Siden begynnelsen har bjørnene vært utstilt i følgende storbyer:
* 2002/2003: Berlin
* 2004: Kitzbühel, Hongkong, Istanbul
* 2005: Tokyo, Seoul
* 2006: Sydney, Berlin, Wien
* 2007: Kairo, Jerusalem
* 2008: Warszawa, Stuttgart, Pyongyang
* 2009: Buenos Aires, Montevideo
* 2010: Astana, Helsingfors
* 2011: Sofia, Berlin
* 2012: Kuala Lumpur, New Delhi, St. Petersburg
* 2013: Paris, Jekaterinburg
* 2014: Rio de Janeiro
* 2015: Havanna, Santiago de Chile
* 2016: Penang, Berlin
* 2017/2018: Berlin
* 2018: Riga
* 2019: Antigua Guatemala, Guatemala by
* 2020-2023: Tierpark Berlin, Berlin
* 2024: Ljubljana
* 2025: Singapore

## Galleri

Fil:Buddy Bear Bebelplatz.jpg|Utstilling - Berlin 2006
Fil:The Golden Buddy Bears in Vienna.jpg|Utstilling - Wien 2006
Fil:United Buddy Bears am Nil, Kairo.JPG|Utstilling - Kairo 2007
Fil:United Buddy Bears on Safra Square.jpg|Utstilling - Jerusalem 2007
Fil:United Buddy Bears Exhibition in Warsaw - 55.JPG|Utstilling - Warszawa 2008
Fil:United Buddy Bear in Buenos.jpg|Utstilling - Buenos Aires 2009
Fil:2010_Helsinki_Senatsplatz.jpg|Utstilling - Helsingfors 2010
Fil:Sofia 2011 Sveta Nedelya.JPG|Utstilling - Sofia 2011
Fil:2011 Berlin-Kudamm.jpg|Utstilling - Berlin 2011
Fil:Kuala-Lumpur 2012.jpg|Utstilling - Kuala Lumpur 2012
Fil:Buddy Bears in Saint Petersburg 1.JPG|Utstilling - St. Petersburg 2012
Fil: Havanna04.jpg|Utstilling - Havanna 2015
Fil: 2.Santi2.jpg|Utstilling - Santiago de Chile 2015
Fil:Walter-Benjamin-Platz 11.12.17.jpg|Utstilling - Berlin 2017/2018
Fil:UBB Riga July 2018.jpg|Utstilling - Riga 2018
Fil:Osos-de-United-Buddy-Bears.jpeg|Antigua Guatemala 2019
Fil:Tierpark-UBB-2020.jpg|Tierpark Berlin 2020
Fil:BUDDY BEAR BERLIN - Photo Ziga Intihar-628.jpg|Ljubljana 2024
Fil:UBB Gardens by the Bay.jpg|Singapore 2025 Gardens by the Bay


## Referanser


## Litteratur
* Eva i Klaus Herlitz: *Buddy Bär Berlin Show*, Neptun Verlag AG, CH-8280 Kreuzlingen, 2001, 
* Eva i Klaus Herlitz: *United Buddy Bears – World Tour*, Tysk/Engelsk, Neptun Verlag AG, CH-8280 Kreuzlingen, 2006, 
* Eva i Klaus Herlitz: *United Buddy Bears – The Art of Tolerance*, Tysk/Engelsk, 2009, 

## Eksterne lenker
* 
* United Buddy Bears
* Jackie Chan og United Buddy Bears
* The Golden Bears
* United Buddy Bears – Tokyo 2005 
* United Buddy Bears – Jerusalem 2007
* United Buddy Bears – Buenos Aires 2009